החצר

החצר היא סדרת טלנובלה ישראלית על אודות חצר חסידית, ששודרה בערוץ התכלת בשנת 2003 ובשידורים חוזרים בערוץ 10 (2004–2005) ובערוץ 20 (2014, 2017).

הסדרה הופקה עבור ערוץ התכלת על ידי דרסט הפקות על פי רעיון של התסריטאי הראשי דניאל טאוב. את הייעוץ לסדרה, כמו גם את כתיבת חלק הארי של פרקיה, תרם יאיר חסדיאל. צולמה באולפני ג.ג. בנווה אילן במשך 20 ימים והפקתה עלתה כ-800,000 דולר.

 עלילה 
עלילת "החצר" מתרחשת ב"קריית לייבניץ" של חסידות לייבניץ (הדמיונית) בתל אביב, מובלעת של קהילה חסידית המנסה לקיים את מנהגיה לצד עולם חילוני, תחת הנהגת האדמו"ר הרב עזריאל רוטנברג.

ציפורה, בתם המאומצת של עזריאל ושיינדל, חיה כאלמנה מזה זמן רב. כשהייתה בת 19 נישאה לחנוך כ"ץ, אולם נישואיהם עלו על שרטון כשחנוך נתפס עוסק בהימורים וקזינו. על אף שהכחיש את ההאשמות בתוקף, היו ראיות למעשיו והוא נכנס לכלא. חנוך נודה מהחצר ומשפחתו ישבה עליו שבעה ואיש לא שמע אודותיו. מאז ציפורה דחתה מחזרים אחרים כיוון שהעדיפה להשקיע בעסק המשגשג שהקימה בכוחות עצמה, יצור פאות נכריות, אך בסתר ליבה גם קיוותה לשובו של חנוך ואכן לאחר זמן חוזר חנוך לחצר במטרה לטהר את שמו ולהחזיר אליו את אשתו ציפורה.

 שחקנים 
שחקןתפקידתיאור עמוס לביא  הרב עזריאל רוֹטנברג  האדמו"ר איילת מרגלית הרבנית שֵיינדל רוטנברג  אשתו של האדמו"ר אביתר לזר  זבולון רוטנברג  בן האדמו"ר אולה שצ'ור  איטי רוטנברג  אשתו של זבולון מתי אטלס  חנוך כץ  בעלה לשעבר של ציפורה רננה רז  ציפורה רוטנברג  בת האדמו"ר המאומצת בני אלדר  ישראל "שׂרולי" רוטנברג  בן האדמו"ר לוסי דובינצ'יק  גיטל רוטנברג  כלתו של שרולי יובל רז  עוזיאל רוטנברג  בן האדמו"ר שיר אידלסון  רחל "רוֹחל" רוטנברג בת האדמו"ר מיכאל כורש  מוטק'ה פארשטנדיג  הגבאי יסמין דאימונד  מלכה רבקה פארשטנדיג  בת הגבאי יפתח קליין  פקד יריב דניאלי  שוטר אריה מוסקונה  ר' משולם  עסקן, אנטגוניסט עודד מנסטר  גדליה רוטנברג  חבר של חנוך ובן דוד של האדמו"ר שלמה תרשיש  ר' לֵייבֵּל רוטנברג  האדמו"ר מאלט-לייבניץ ואחיו של עזריאל אנטגוניסט הראשי בסדרה פירה קנטור  חווה פרומָה  השדכנית זהר שטראוס  פנחס ראש הסיקריקים

קישורים חיצוניים

 האדמו"ר הטלוויזיוני הראשון, עיתון "הצופה"







הערות שוליים

קטגוריה:דורי מדיה דרסט
קטגוריה:טלנובלות ישראליות
קטגוריה:יהדות חרדית בטלוויזיה
קטגוריה:תוכניות וסדרות טלוויזיה שצולמו בקריית התקשורת נווה אילן
קטגוריה:עכשיו 14: תוכניות וסדרות
קטגוריה:תל אביב-יפו בטלוויזיה
קטגוריה:סדרות טלוויזיה ישראליות שעלו לשידור בשנת 2003